Litanie vir Kenya | Parkeerplek
« Leierskap 2.0
Wat van Mikal? »
Litanie vir Kenya
Liturg: Verlede week hierdie tyd het ons Paasfees gevier – Jesus se oorwinning oor die dood.
Maar terwyl ons nog besig was om gereed te maak om Goeie Vrydag te herdenk, het ons die nuus ontvang van die massamoord in Garissa, Kenya – met die nuus van ander moorde (veral van mense wat vermoor is omdat hulle gelowiges is) nog vars in ons geheue.
Soos wat Jesus Psalm 22 aan die kruis aangehaal het, haal ons dit aan terwyl ons intree vir ’n stukkende wêreld:
Gemeente: My God, my God, waarom het U my verlaat en bly U ver as ek om hulp roep? (Ps. 22:2)
Hoor ons sug, o Heer; hoor ons sug, o Heer. Draai tog u oor na ons en gee ons u rus. (sonder amen)
Liturg of lidmaat: Here, hoor ons wanneer ons bid vir die families en geliefdes van almal wat in Garissa vermoor is. Ons bid vir die land wat getraumatiseer is. Ons bid dat u genesende krag hulle sal dra.
Liturg of lidmaat: Here, hoor ons wanneer ons bid vir gelowiges die wêreld oor wat op grond van hul geloof vervolg word. Ons bid vir hul veiligheid. Ons bid dat hulle sal vasstaan in verdrukking. Ons bid dat hul reaksie op die geweld wat hulle aangedoen word, ’n kragtige getuienis sal wees.
Liturg of lidmaat: Here, hoor ons wanneer ons bid vir die mense wat hierdie gruwelike geweld pleeg. Ons bid dat u hulle vry sal maak, dat hulle u liefde sal leer ken.
Hoor ons bid, o Heer; hoor ons bid, o Heer. Verhoor tog ons gebed en gee ons vrede. Amen
Liturg of lidmaat: Ps. 22:24-25
24Julle wat die Here dien, prys Hom! Vereer Hom, nageslag van Jakob!
Betoon Hom eerbied,
nageslag van Israel!
25Die nood van die hulpelose
het Hy nie verontagsaam
en gering geskat nie,
Hom daarvan nie teruggetrek nie,
maar die hulpgeroep na Hom
het Hy gehoor.
This entry was posted on April 23, 2015 at 7:00 vm and is filed under Gepreek.	You can follow any responses to this entry through the RSS 2.0 feed. You can leave a response, or trackback from your own site.